《喜陈懿老示新制》
唐代·朱昼

一别一千日，一日十二忆。苦心无闲时，今夕见玉色。

玉色复何无，弘明含群德。有文如星宿，飞入我胸臆。

忧愁方破坏，欢喜重补塞。使我心貌全，且非黄金力。

将攀下风手，愿假仙鸾翼。

作者简介：[唐]（约公元八o六午前后在世）字不详，广陵人。有诗三首。生卒年均不详，约唐宪宗元和元年前后在世。贞元间，慕孟郊之名，不远千里而访之，故为诗格范相似。与李涉友善，常相酬唱。其余事迹均不详。